Source: http://docplayer.fi/2374120-Matleena-mikkonen-palvelusetelin-kayttajan-oikeudellinen-asema-erityisesti-kotipalvelun-kayttajan-nakokulmasta.html
Timestamp: 2017-09-21 01:53:01+00:00
Document Index: 23974485

Matched Legal Cases: ['kko ', 'kko ', 'kko ', 'kko ', 'kko ', 'kko ']

Matleena Mikkonen PALVELUSETELIN KÄYTTÄJÄN OIKEUDELLINEN ASEMA ERITYISESTI KOTIPALVELUN KÄYTTÄJÄN NÄKÖKULMASTA - PDF
Matleena Mikkonen PALVELUSETELIN KÄYTTÄJÄN OIKEUDELLINEN ASEMA ERITYISESTI KOTIPALVELUN KÄYTTÄJÄN NÄKÖKULMASTA
Download "Matleena Mikkonen PALVELUSETELIN KÄYTTÄJÄN OIKEUDELLINEN ASEMA ERITYISESTI KOTIPALVELUN KÄYTTÄJÄN NÄKÖKULMASTA"
1 TAMPEREEN YLIOPISTO Johtamiskorkeakoulu Matleena Mikkonen PALVELUSETELIN KÄYTTÄJÄN OIKEUDELLINEN ASEMA ERITYISESTI KOTIPALVELUN KÄYTTÄJÄN NÄKÖKULMASTA Pro Gradu -tutkielma Julkisoikeus Joulukuu 2014
2 TIIVISTELMÄ Tampereen yliopisto Johtamiskorkeakoulu MIKKONEN, MATLEENA: Palvelusetelin käyttäjän oikeudellinen asema erityisesti kotipalvelun käyttäjän näkökulmasta Pro gradu tutkielma, XII + s. 81 Julkisoikeus Joulukuu 2014 Tässä oikeusdogmaattisessa tutkimuksessa vastataan kysymykseen mikä on sosiaali- ja terveydenhuollon palvelusetelin käyttäjän oikeudellinen asema. Erityiseen tarkasteluun on otettu kotipalvelun asiakkaan asema. Oikeudellisen aseman selvittäminen on tehty pääasiassa vallitsevan lainsäädännön, lainvalmisteluaineiston sekä muun oikeustieteellisen kirjallisuuden pohjalta. Palveluseteli on kuntapalvelujen tuottamismuoto, jossa kunta myöntää asiakkaalle palvelusetelin. Asiakas hankkii palvelun palvelusetelin avulla niiden palveluita tarjoavien palveluntarjoajien joukosta, jotka kunta on hyväksynyt palveluntuottajiksi. Sopimuksen palveluntuottajan kanssa tekee asiakas, ei kunta. Asiakas rinnastetaan kuluttajaan, mikä vaikuttaa asiakkaan oikeusasemaan. Tutkimuksessa on nostettu esille lainsäädännön sääntelyaukkoja koskien asiakkaan oikeusasemaa ja kunnan vastuuta asiakkaasta. Kotipalvelun asiakkaat ovat lähtökohtaisesti toimintakyvyltään heikkoja. Tutkimus antaa vastauksia siihen, millä tavoin oikeusjärjestelmämme suhtautuu asiakkaaseen, jolle kunta on myöntänyt palvelusetelin kotipalveluihin ja millä tavoin asiakkaan asema eroaa muilla tavoin tuotetun palvelun (kunnan oma tuotanto tai ostopalvelu) asiakkaan asemasta. Palveluseteliasiakkaalla on oikeus valinnanvapauteen valitessaan palveluntuottajan. Asiakkaalla on myös aina oikeus kieltäytyä ottamasta vastaan palveluseteliä. Palvelusetelille ominainen asiakkaan valinnanvapaus ei kuitenkaan ole täysin aukoton. Asiakkaan valinnanvapautta saattaa rajoittaa esimerkiksi se, että asiakas joutuu maksamaan palvelusetelin arvon ja palvelun hinnan välisen erotuksen itse. Omavastuuosuuden suuruus voi sulkea pienituloisilta mahdollisuuden ylipäätään käyttää palveluseteliä. Asiakkaan asemaan kohdistuvien oikeusvaikutusten ongelmat nousevat esille erityisesti silloin, kun palvelu ei vastaa sitä mitä on sovittu, palvelussa on virhe tai asiakkaalle aiheutuu vahinkoa. Lähtökohtaisesti kunnalla on vastuu kotipalveluita käyttävästä asiakkaasta, mutta palveluseteliä käytettäessä oletuksena on, että asiakkaalla on ainakin osittainen valvontavastuu suhteessa palveluntuottajaan. Kunnan vastuu asiakkaasta hämärtyy ja lainsäädäntö on tältä osin epäselvä sekä mahdollisesti jopa puutteellinen. Asiasanat: sosiaali- ja terveydenhuollon palveluseteli, asiakas, kotipalvelu, kunnan vastuu, palveluntuottaja, kuluttaja II
3 Sisällysluettelo TIIVISTELMÄ... II LÄHTEET... V Virallislähteet... V Kirjallisuus... VII Internet-lähteet... X LYHENTEET... XII 1. JOHDANTO Tutkimusaiheen esittely Keskeiset käsitteet Tutkimuskysymykset ja tutkimuksen rajaus Tutkimusmenetelmät KUNTA KOTIPALVELUJEN JÄRJESTÄJÄNÄ Kunnan järjestämisvastuu sosiaalipalveluista Sosiaalipalvelujen tarveperusteisuus ja määrärahasidonnaisuus Kunnallinen kotipalvelu Kotipalvelut osana kunnan sosiaalipalveluita Kotipalvelujen asiakasryhmät Palvelutarpeen tunnistaminen ja hoitoon pääsy PALVELUSETELI KUNTAPALVELUJEN TUOTTAMISMUOTONA Palvelusetelin pääpiirteet Palvelusetelijärjestelmän muotoutuminen Palveluseteli ulkoistamisen muotona Palvelusetelin käyttö kunnissa Kunnallinen itsehallinto perustana palvelusetelin käyttöönotolle Kunnan vastuu palvelusta Kunta palvelun myöntämisedellytysten määrittäjänä III
4 3.2.4 Viranhaltijan vastuu asiakkaan palvelutarpeen arvioinnista ja tiedonsaannista PALVELUSETELIASIAKAS KULUTTAJANA Asiakkaan valinnanvapaus Valinnanvapaus Valinnanvapauden rajoitteet Asiakkaan omavastuuosuus palvelusta Palveluseteli ja asiakasmaksut Omavastuuosuuden määräytyminen Palveluseteliasiakkaan ja palveluntuottajan välisen sopimuksen vaikutus asiakkaan asemaan Sopimus palveluseteliasiakkaan kuluttaja-aseman määrittäjänä Asiakkaan ja palveluntuottajan välisen sopimuksen ehtojen kohtuuttomuudesta Asiakkaan oikeudet ja velvollisuudet palvelun virhetapauksissa ja viivästystilanteissa Asiakkaan oikeus vahingonkorvaukseen OIKEUSTURVA- JA VALVONTAKEINOT Asiakkaan muutoksenhakuoikeus Oikaisuvaatimus ja hallintovalitus muutoksenhaun muotoina kunnallisessa kotipalvelussa Kuluttajaoikeudelliset oikeusturvakeinot Kunnan vastuun rajautuminen suhteessa asiakkaan oikeusturvaan Palvelun seuranta- ja valvontavastuun jakautuminen Kunnan seuranta- ja valvontavastuu Valvontatehtäviä hoitavat muut viranomaiset ja ylimmät laillisuusvalvojat Kantelu valvontaviranomaisille ja oikeus muistutuksen tekemiseen JOHTOPÄÄTÖKSET IV
5 LÄHTEET Virallislähteet Lainsäädäntö Asetus vammaisuuden perusteella järjestettävistä palveluista ja tukitoimista 759/1987 Asetus Euroopan paikallisen itsehallinnon peruskirjan voimaansaattamisesta ja peruskirjan eräiden määräysten hyväksymisestä annetun lain voimaantulosta 66/1991 Hallintolaki 434/2003 Kuluttajansuojalaki 38/1978 Kuntalaki 365/1995 Laki julkisista hankinnoista 348/2007 Laki kuluttajaneuvonnasta 800/2008 Laki sosiaalihuollon asiakkaan asemasta ja oikeuksista 812/2000 Laki sosiaali- ja terveydenhuollon asiakasmaksuista 734/1992 Laki sosiaali- ja terveydenhuollon palvelusetelistä 569/2009 Laki sosiaali- ja terveydenhuollon suunnittelusta ja valtionavustuksesta 733/1992 Laki vammaisuuden perusteella järjestettävistä palveluista ja tukitoimista 380/1987 Laki yksityisistä sosiaalipalveluista 922/2011 Potilasvahinkolaki 585/1986 Päihdehuoltolaki 41/1986 Sairausvakuutuslaki 1224/2004 Sosiaalihuoltoasetus 607/1983 Sosiaalihuoltolaki 710/1982 Suomen perustuslaki 731/1999 V
6 Vahingonkorvauslaki 412/1974 Sopimukset SopS 6/1976 Taloudellisia, sosiaalisia ja sivistyksellisiä oikeuksia koskeva kansainvälinen yleissopimus Lainvalmisteluaineisto HE 102/1981 vp.: Hallituksen esitys eduskunnalle sosiaalihuoltolaiksi HE 309/1993 vp.: Hallituksen esitys eduskunnalle perustuslakien perusoikeussäännösten muuttamisesta HE 137/1999 vp.: Hallituksen esitys eduskunnalle laeiksi sosiaalihuollon asiakkaan asemasta ja oikeuksista sekä sosiaalihuoltolain muuttamisesta ja eräiksi niihin liittyviksi laeiksi HE 74/2003 vp.: Hallituksen esitys eduskunnalle laeiksi sosiaali- ja terveydenhuollon suunnittelusta ja valtionosuudesta annetun lain 4 :n, sosiaalihuoltolain sekä sosiaali- ja terveydenhuollon asiakasmaksuista annetun lain 12 :n muuttamisesta HE 20/2009 vp.: Hallituksen esitys eduskunnalle laieksi sosiaali- ja terveydenhuollon palvelusetelistä sekä sosiaali- ja terveydenhuollon asiakasmaksuista annetun lain 12 :n muuttamisesta HE 174/2009 vp.: Hallituksen esitys Eduskunnalle laiksi kunnan peruspalvelujen valtionosuudesta, laiksi opetus- ja kulttuuritoimen rahoituksesta ja laeiksi eräiden niiden liittyvien lakien muuttamisesta HE 90/2010 vp.: Hallituksen esitys eduskunnalle terveydenhuoltolaiksi sekä laeiksi kansanterveyslain ja erikoissairaanhoitolain muuttamiseksi sekä sosiaali- ja terveydenhuollon asiakasmaksuista annetun lain muuttamiseksi PTK 25/2009 vp.: Täysistunnon pöytäkirja, lähetekeskustelu hallituksen esityksestä laeiksi sosiaali- ja terveydenhuollon palvelusetelistä sekä sosiaali- ja terveydenhuollon asiakasmaksuista annetun lain 12 :n muuttamisesta StVM 18/2000 vp.: Sosiaali- ja terveysvaliokunnan mietintö hallituksen esityksestä laeiksi sosiaalihuollon asiakkaan asemasta ja oikeuksista sekä sosiaalihuoltolain muuttamisesta ja eräiksi niihin liittyviksi laeiksi VI
7 StVM 23/2003 vp.: Sosiaali- ja terveysvaliokunnan mietintö hallituksen esityksestä laeiksi sosiaali- ja terveydenhuollon suunnittelusta ja valtionosuudesta annetun lain 4 :n, sosiaalihuoltolain sekä sosiaali- ja terveydenhuollon asiakasmaksuista annetun lain 12 :n muuttamisesta StVM 14/2009 vp.: Sosiaali- ja terveysvaliokunnan mietintö hallituksen esityksestä laeiksi sosiaali- ja terveydenhuollon palvelusetelistä sekä sosiaali- ja terveydenhuollon asiakasmaksuista annetun lain 12 :n muuttamisesta Oikeuskäytäntö Valtioneuvoston oikeuskansleri: OKA /51/98 Korkein hallinto-oikeus: KHO:2010:10 Muut virallislähteet Sosiaali- ja terveysalan lupa- ja valvontavirasto: Kotipalvelut ja kotihoito kunnissa. Esitteet 6:2012. Sosiaali- ja terveysalan lupa- ja valvontavirasto: Kotiin annettavat palvelut ja hoito. Valtakunnallinen valvontaohjelma Valvontaohjelmia 7:2012. Helsinki Sosiaali- ja terveysministeriön opas 2005:1: Palveluseteli, käyttöopas kotipalveluun. Helsinki Sveriges Kommuner och landsting: Kundval i hemtjänsten Erfarenheter av information och uppföljning. Stockholm Linkki aineistoon: Kirjallisuus Aarnio, Aulis: Laintulkinnan teoria: yleisen oikeustieteen oppikirja. Porvoo Anttiroiko, Ari-Veikko Haveri, Arto Karhu, Veli Ryynänen, Aimo Siitonen, Pentti (toim.): Kuntien toiminta, johtaminen ja hallintasuhteet. Tampere Ervasti, Kaijus: Oikeuspoliittinen tutkimus ja oikeuspolitiikka, Oikeus 4/2007. Harjula, Heikki Prättälä, Kari: Kuntalaki tausta ja tulkinnat, Liettua Hemmo, Mika: Vahingonkorvausoikeus. Vantaa VII
8 Hemmo, Mika Hoppu Kari: Sopimusoikeus. Helsinki Sanoma pro Fokus: Viimeisin päivitys Heuru, Kauko Mennola, Erkki Ryynänen, Aimo: Kunta: kunnallisen itsehallinnon perusteet. Tampere Hoffrén, Mia: Julkisen hyvinvointipalvelun asiakkaan asema. Kuluttajaoikeudellinen selvitys. Oikeusminiteriö. Julkaisu 2009:4. Helsinki Hoppu, Esko Hoppu, Kari: Kauppa- ja varallisuusoikeuden pääpiirteet Helsinki. Huhtanen, Raija: Nykyiset subjektiiviset oikeudet ja niiden tausta. Teoksessa (toim.) Veli Pelkonen: Hyvinvointioikeus, Jyväskylä Huhtanen, Raija: Kunnan sosiaali- ja terveyspalvelujen yksityistäminen: oikeudellinen näkökulma. Teoksessa Anneli Anttonen Arto Haveri Juhani Lehto Hannele Palukka (toim.): Julkisen ja yksityisen rajalla julkisen palvelun muutos. Tampere 2012 Husa, Jaakko Pohjolainen, Teuvo: Julkisen vallan oikeudelliset perusteet: johdatus julkisoikeuteen, Helsinki Husa, Jaakko Mutanen, Anu Pohjolainen, Teuvo: Kirjoitetaan juridiikkaa: ohjeita oikeustieteellisten kirjallisten töiden laatijoille, Helsinki Husa, Jaakko Mutanen, Anu Pohjolainen, Teuvo: Kirjoitetaan juridiikkaa: ohjeita oikeustieteellisten kirjallisten töiden laatijoille, Helsinki Julkunen, Raija: Kuka vastaa? Hyvinvointivaltion rajat ja julkinen vastuu. Vaajakoski Junnila, Maijaliisa Fredriksson, Sami: Tilaaminen ja tuottaminen sosiaali- ja terveyspalveluissa: palvelujen ulkoistus. Terveyden- ja hyvinvoinnin laitos Tekes. Tampere Kananoja, Aulikki Niiranen, Vuokko Jokiranta, Harri: Kunnallinen sosiaalipolitiikka osallisuutta ja yhteistä vastuuta, Juva Koila, Turo: Palvelusetelijärjestelmän juridinen viitekehys: sopimukset ja hyväksymiskriteerit. Sitran selvityksiä 27. Helsinki Komulainen, Mikko: Ulkoistaminen kunnissa, Helsinki VIII
9 Kuusinen-James, Kirsi: Tuoko palveluseteli valinnanvapautta? Sastamala Maunu, Tallamaria: Palveluseteli ja muita asiakkaan valinnanvapauteen tähtääviä järjestelmiä sosiaalipalveluissa. Teoksessa: Palvelusetelit sosiaalipalveluissa. Linnosmaa, Ismo (toim.), raportti 53/2012, Terveyden- ja hyvinvoinnin laitos. Helsinki Matikainen, Tanja: Rahoitusperiaate kunnallisen itsehallinnon turvaajana. Tutkimus rahoitusperiaatteen toteutumisesta. Helsinki Melin, Tuomo Tuominen-Thuesen, Minna Koila, Turo: Palvelusetelin hinnoittelupolitiikan vaihtoehtoja ja malleja. Sitran selvityksiä 28. Helsinki (Linkki aineistoon: Melin, Tuomo Koila, Turo Tuominen-Thuesen, Minna Uotinen, Sami: Palveluseteliopas. Käsikirja palvelusetelin käyttöönotolle ja hinnoittelulle. Helsinki Mäenpää, Olli: Hallinto-oikeus. Helsinki Mäenpää, Olli: Hallintolaki ja hyvän hallinnon takeet. Porvoo Narikka Jouko (toim.): Sosiaali- ja terveyspalvelujen lainsäädäntö käytännössä, Pieksämäki Nemlander, Anu Sjöholm, Mari: Selvitys palvelusetelin käytöstä kuntien ja kuntayhtymien sosiaali- ja terveydenhuollon palveluissa tammi-helmikuussa Suomen Kuntaliitto. Helsinki Niemivuo, Matti Keravuori-Rusanen, Marietta Kuusikko, Kirsi: Hallintolaki. Helsinki Ollila, Eeva: Terveyspoliittiset arvot ja markkinoistuva terveydenhuolto. Teoksessa Teperi, Juha Vuorenkoski, Lauri Manderbacka, Kristiina Ollila, Eeva Keskimäki, Ilmo (toim.): Riittävät palvelut jokaiselle. Näkökiulmia yhdenvertaisuuteen sosiaali- ja terveydenhuollossa. Hyvinvointivaltion rajat. Helsinki Saraviita, Ilkka: Perustuslaki, Helsinki Suomen itsenäisyyden juhlarahasto Sitra: Kotihoidon sääntökirja. Helsinki IX
10 Suomen Kuntaliitto: Sosiaali- ja terveyspalvelujen hankinta ostopalveluna: ohjeita tarjouspyynnön ja hankintasopimuksen laatimiseksi. Helsinki Sutela, Marja: Kuntalaisen roolin muutos: asukkaasta asiakkaaksi tarkastelukohteena sosiaalihuollon asiakaslähtöisyys. Oikeus 2001/4. Tolonen, Hannu: Oikeuslähdeoppi. Vantaa Tuori, Kaarlo: Sosiaaliset oikeudet. Teoksessa Hallberg, Pekka Karapuu, Heikki Ojanen, Tuomas Scheinin, Martin Tuori, Kaarlo Viljanen, Veli-Pekka: Perusoikeudet. Helsinki Tuori, Kaarlo Kotkas, Toomas: Sosiaalioikeus. Helsinki Tuori, Kaarlo Kotkas, Toomas: Sosiaalioikeus. Helsinki Uotinen, Sami: Sosiaali- ja terveydenhuollon palveluseteli. Helsinki Volk, Raija Laukkanen, Tuula: Palvelusetelin käyttö kunnissa. Sosiaali- ja terveysministeriön selvityksiä 2007:38, Helsinki Internet-lähteet Ajankohtaista kuluttajaoikeudesta 4/2009 kohta Palvelusetelin käyttäjät kuluttajansuojalain piiriin. Haettu Terveyden- ja hyvinvoinnin laitos kohta Palvelusetelien käyttö yleistyy Suomen kunnissa. Haettu /palveluseteli MTV:n uutispalvelu kohta Kuntapalvelujen ulkoistamiset hiipuvat syynä taloustilanne. Haettu Aho, Tuomas Junnila, Maijaliisa, Kuntalehti kohta Pienten kuntien sosiaali- ja terveyspalvelujen kokonaisulkoistuksissa riskejä järjestämisvastuun toteutumiselle. Haettu X
11 terveyspalvelujen-kokonaisulkoistuksissa-riskej%c3%a4- j%c3%a4rjest%c3%a4misvastuun-toteutumiselle.aspx Sosiaali- ja terveysministeriö kohta Kotihoito tukee kotona selviytymistä. Haettu Kouvolan kaupunki kohta Kotihoidon tukipalvelujen sisältö ja myöntämisen perusteet alkaen. Haettu _sis_ja_myontperust2014.pdf Rauman kaupunki kohta Kotihoidon palvelusisältö ja myöntämisen perusteet. Haettu yontamisen_perusteet.pdf Sosiaali- ja terveysalan lupa ja valvontavirasto kohta Muistutus tai kantelu. Haettu Kouvolan kaupunki kohta Palveluseteli. Haettu Rauman kaupunki kohta Sääntökirja palvelusetelipalvelujen tuottamisesta + hakemus/sitoumus. Haettu Sosiaali- ja terveysministeriö kohta Sosiaalipalvelujen saannin aikarajat. Haettu Sosiaali- ja terveysministeriö kohta Kotipalvelu- ja kotisairaanhoitomaksut. Haettu XI
12 LYHENTEET Asiakasmaksulaki Laki sosiaali- ja terveydenhuollon asiakasmaksuista 734/1992 HE Hallituksen esitys HL Hallintolaki 434/2003 KHO Korkein hallinto-oikeus KSL Kuluttajansuojalaki 38/1978 OKA Valtioneuvoston oikeuskansleri Palvelusetelilaki Laki sosiaali- ja terveydenhuollon palvelusetelistä 569/2009 Sitra StVM TSS-oikeudet Valvira Vammaispalvelulaki YK Suomen itsenäisyyden juhlarahasto Sosiaali- ja terveysvaliokunnan mietintö Taloudelliset-, sosiaaliset- ja sivistykselliset oikeudet Sosiaali- ja terveysalan lupa- ja valvontavirasto Laki vammaisuuden perusteella järjestettävistä palveluista ja tukitoimista 380/1987 Yhdistyneet kansakunnat XII
13 1. JOHDANTO 1.1 Tutkimusaiheen esittely Palveluseteli on vaihtoehtoinen tapa tuottaa kunnallisia sosiaali- ja terveyspalveluja ja korvata kunnan muuta palveluntuotantojärjestelmää. Lainsäädäntö määrittää sosiaalipalvelut, joita kunnan on tarjottava asukkailleen, mutta jättää kunnalle harkintavaltaa päättää, millä tavoin lakisääteiset sosiaalipalvelut tuotetaan. Palvelusetelissä kunta tekee päätöksen palvelusetelin käyttöönotosta, valitsee palveluntuottajat, jotka saavat tarjota sosiaalipalveluita ja päättää siitä, kuka palvelusetelin saa käyttöönsä. Kun kunta tarjoaa asiakkaalle palveluseteliä ja asiakas ottaa setelin vastaan, asiakkaaseen kohdistuu vaikutuksia, joita muissa palveluntuotantotavoissa ei ole. 1 Asiakas valitsee palveluntuottajan kunnan määrittämien palveluntarjoajien joukosta, tekee sopimuksen palveluntuottajan kanssa ja toimii palvelun laaduntarkkailijana. 2 Keskeistä palvelusetelijärjestelmässä on toimijaosapuolten jako palvelun rahoittajaan, palvelun tuottajaan ja palvelun käyttäjään. 3 Palvelusetelijärjestelmässä kunta toimii palvelun rahoittajana, kun palvelun tuotannosta vastaa esimerkiksi ulkopuolinen yritys. Palveluseteli sijoittuu yksityisen ja julkisen palveluntuotannon rajapinnalle, mikä luo erilaisen tilanteen verrattuna ostopalveluihin tai kunnan itse tuottamiin palveluihin. Sosiaali- ja terveyspalveluissa käytettävä palveluseteli on yleistynyt kunnissa, kuntayhtymissä ja kunnallisissa liikelaitoksissa viime vuosien ajan. 4 Trendiin on vastattu lainsäädännön keinoin tarkistamalla esimerkiksi viimeksi vuonna 2009 palveluseteliä koskevaa lainsäädäntöä. Laki sosiaali- ja terveydenhuollon palvelusetelistä (569/2009), myöhemmin palvelusetelilaki, määrittää palvelusetelin asiakkaan asemaa. Asiakkaan asema poikkeaa muilla tavoin tuotettujen palvelujen asiakkaan asemasta ja siihen liittyy omia erityispiirteitä. Tutkimuksen tarkoituksena on selvittää, mikä on palvelusetelin käyttäjän oikeudellinen asema. Tutkimus rajautuu tarkastelemaan kotipalvelun käyttäjiä. Kotipalvelut ovat palveluseteleiden käyttöön- 1 ks. lisää HE 20/2009 vp.s Volk ym s ja HE 20/2009 vp. s Komulainen 2010 s Terveyden- ja hyvinvoinnin laitos kohta Palvelusetelien käyttö yleistyy Suomen kunnissa
14 oton kärjessä. 5 Kunnat myös suunnittelivat alkuvuodesta 2012 lisäävänsä kotipalveluissa sekä kotipalveluiden tukipalveluissa käytettävien palvelusetelien määrää 6. Kunnallisia kotipalveluita ovat asumiseen, henkilökohtaiseen hoivaan ja huolenpitoon, lasten hoitoon ja kasvatukseen sekä muuhun arkielämään kuuluvien tehtävien ja toimintojen hoitaminen 7. Kunnallisissa kotipalveluissa palvelusetelit otettiin käyttöön vuonna 2004, kun lakiin sosiaalija terveydenhuollon suunnittelusta ja valtionosuudesta lisättiin palveluseteliä koskeva säännös. 8 Lainkohta mahdollisti palveluseteleiden käytön sosiaali- ja terveyspalveluissa vuodesta 2004 eteenpäin. Lainsäädännöllä luotiin tällöin erityisesti kotipalveluihin ja kotisairaanhoitoon soveltuva palvelusetelimalli. 9 Vuonna 2009 säädettiin laki sosiaali- ja terveydenhuollon palvelusetelistä, joka on edelleen voimassa. Tutkimukseni aiheesta Palvelusetelin käyttäjän oikeudellinen asema erityisesti kotipalvelun käyttäjän näkökulmasta, on tarkoitus määrittää sosiaali- ja terveydenhuollon palvelusetelin asiakkaan asemaa ja oikeusturvaa. Keskeistä tutkimusaiheessa on selvittää, millä tavoin asiakkaan oikeusasema rajautuu ja mitä vaikutuksia palvelusetelin käytöllä on asiakkaaseen, unohtamatta julkisen vallan vastuuta ja roolia lakisääteisten tehtävien järjestäjänä. Tavoitteena on selvittää, mitkä ovat yksilön ja kunnan vastuun rajat, ja mitä vaikutuksia asiakkaaseen kohdistuu, kun palvelun rahoittaja ja tuottaja on erotettu toisistaan. Tutkimukseen oman painoarvonsa tuovat palvelusetelin käyttäjäryhmiin liittyvät erityispiirteet. Jotta asiakas saa ylipäätään kotihoidon kotipalveluita, tulee tällä olla alentunut toimintakyky tai asiakas ei kykene selviytymään kotona ilman ulkopuolista apua. 10 Kotipalveluita käyttävät vanhukset, lapsiperheet, vammaiset, pitkäaikaissairaat sekä mielenterveys- ja päihdehuollon asiakkaat 11. Miten lainsäädäntömme ja oikeusjärjestyksemme suhtautuu sairaaseen kotipalveluita palvelusetelillä käyttävään vanhukseen? Mitä edellytetään asiakkaalta suhteessa palvelujen tarjoajaan? Mikä on julkisen vallan vastuu asiakkaasta? 5 Kuusinen-James 2012 s Nemlander Sjöholm 2012 s. 9 7 Sosiaali- ja terveysalan lupa- ja valvontavirasto. Esitteet 6: Laki sosiaali- ja terveydenhuollon suunnittelusta ja valtionosuudesta 733/1992 muutettiin vuonna 2009 muotoon laki sosiaali- ja terveydenhuollon suunnittelusta ja valtionavustuksesta 733/1992 ks. lisää HE 174/2009 vp. 9 HE 20/2009 Yleisperustelut s Suomen itsenäisyyden juhlarahasto Sitra: Kotihoidon sääntökirja Sosiaali- ja terveysalan lupa- ja valvontavirasto. Esitteet 6:
15 Palvelusetelin asiakkaan asemaa ja oikeusturvaa on tutkittu erityisesti kuntapalvelujen ulkoistamista koskevissa tutkimuksissa sekä palveluseteliä koskevissa tutkimuksissa. Tutkimuksia kohdistuen puhtaasti palvelusetelin asiakkaan asemaan ei ole kuitenkaan runsaasti. Palvelusetelimallia ja asiakkaan asemaa esitellään Mikko Komulaisen vuonna 2010 julkaistussa Ulkoistaminen kunnissa -nimisessä teoksessa. Myös Kirsi Kuusinen-James on tutkinut palveluseteliä valinnanvapauden näkökulmasta ikäihmisten palveluissa vuonna 2012 ilmestyneessä tutkimuksessaan Tuoko palveluseteli valinnanvapautta?. Raija Huhtanen on nostanut esille vuonna 2012 ilmestyneessä Julkisen ja yksityisen rajalla -nimisessä teoksessa kirjoittamassaan artikkelissa Kunnan sosiaali- ja terveyspalveluiden yksityistäminen: oikeudellinen näkökulma palvelusetelin käyttäjään kohdistuvia oikeusvaikutuksia. Kuitenkaan kokonaisvaltaista tutkimusta palvelusetelin käyttäjän oikeudellisesta asemasta ei ole löytynyt. Aiheen tutkiminen on ajankohtaista, sillä palvelusetelien käyttö on yleistynyt runsaasti viime vuosien ajan. Vuonna 2012 palveluseteliä käytettiin sosiaalipalveluissa eniten kotipalveluiden tukipalveluissa (60 organisaatiossa) ja kotipalveluissa lähes yhtä paljon (55 organisaatiossa) 12. Mikäli kehitys jatkuu samankaltaisena, on oletettavaa, että palveluseteleiden käyttö laajenee. Uutispalvelu MTV kertoi huhtikuussa 2014 kuntapalvelujen ulkoistamisinnon hiipuneen ja ostopalvelujen määrän olevan laskussa perusterveydenhuollon ja erikoissairaanhoidon osalta. Saman uutisen yhteydessä kasvun todettiin olevan kuitenkin voimakasta erityisesti sosiaalipalveluissa eli vanhusten- ja vammaisten palveluissa, lastensuojelussa ja päihdehuollossa. 13 Vaikka palveluseteli ja ostopalvelu eivät ole sama asia, kumpikin ovat palvelumuotoja, joissa palvelu ostetaan kunnan ulkopuoliselta toimijalta. Kuntien ulkoistamisinto vaikuttanee tulevaisuudessa sosiaalipalveluita koskien ostopalvelujen ohella myös palveluseteleihin. 1.2 Keskeiset käsitteet Sosiaali- ja terveydenhuollon palveluseteli on painettu seteli, sähköinen kortti tai viranomaispäätös, jolla kunta sitoutuu maksamaan palvelun käyttäjän kunnan hyväksymältä yksityiseltä palvelun tuottajalta hankkimat palvelut kunnan päätöksellä asetettuun setelin arvoon asti. 12 Nemlander Sjöholm 2012 s MTV:n uutispalvelu kohta Kuntapalvelujen ulkoistamiset hiipuvat syynä taloustilanne
16 Laissa sosiaali- ja terveydenhuollon palvelusetelistä 3 :n mukaan palveluseteli on kunnan myöntämä sitoumus korvata palveluja tuottavalle palvelun kustannukset ennalta määräämään arvoon asti. Sosiaali- ja terveydenhuollon palvelusetelistä käytetään tässä tutkielmassa yleisesti nimeä palveluseteli. Kotipalvelut muodostavat kotihoidon kokonaisuuden yhdessä kotisairaanhoidon kanssa. Kotipalveluilla tarkoitetaan kodinhoitoapua ja tukipalveluita. Sosiaalihuoltolain (710/1982) 20 :n mukaan kotipalveluilla tarkoitetaan asumiseen, henkilökohtaiseen hoivaan ja huolenpitoon, lasten hoitoon ja kasvatukseen sekä muuhun tavanomaiseen ja totunnaiseen elämään kuuluvien tehtävien ja toimintojen suorittamista ja niissä avustamista. Sosiaalihuoltolain 21 :n mukaan kotipalveluja annettaan alentuneen toimintakyvyn, perhetilanteen, rasittuneisuuden, sairauden, synnytyksen, vamman tai muun vastaavanlaisen syyn perusteella niille, jotka tarvitsevat apua suoriutuakseen tavanomaisista ja totunnaiseen elämään kuuluvista tehtävistä ja toiminnoista. Ostopalveluilla tarkoitetaan tässä tutkimuksessa sosiaali- ja terveydenhuollon suunnittelusta ja valtionavustuksesta annetun lain (1992/733) 4.1 :n kohdassa 4 tarkoitettua toiminnan järjestämistä. Kun kunta hankkii palvelun valtiolta, toiselta kunnalta, kuntayhtymältä tai muulta julkiselta taikka yksityiseltä palvelujen tuottajalta, voidaan käyttää termiä ostopalvelu. 1.3 Tutkimuskysymykset ja tutkimuksen rajaus Tutkimuksen tavoitteena on selvittää mikä on palvelusetelin käyttäjän oikeudellinen asema. Oikeudellisen aseman selvittäminen tehdään tarkastelemalla erityisesti palvelusetelin käyttäjän asemaan kohdistuvien säädösten pohjalta. Keskeistä tutkimuksessa on avata palveluseteliä koskevan lainsäädännön sääntelyaukkoja ja rajapintoja käyttäjänäkökulmasta. Toisaalta palvelusetelin käyttäjän oikeudellista asemaa havainnollistetaan vertaamalla palvelun käyttäjän asemaa muilla tavoin tuotettujen kuntapalveluiden käyttäjiin. Koska tutkimuksen tavoitteena on selvittää palvelusetelin käyttäjän oikeudellista asemaa, aseman määrittämiseksi tarvitaan kiinnekohta ja vertailupohja. Ostopalvelut ja kunnan itse tuottamat palvelut ovat tutkimuksen kannalta olennaisimmat vertailun kohteet suhteessa palveluseteliin. 4
17 Palvelusetelin käytön tarkoituksena on ollut palveluiden saatavuuden parantaminen, valinnanvapauden lisääminen ja toisaalta kasvavan palvelutarpeen tyydyttäminen eri keinoilla, kun kunnan oman palvelutuotannon resurssit eivät enää riitä. Kuntalain (365/1995) 2.3 säätää kunnan palvelujen järjestämistavoista. Lainkohdan mukaan kunta voi hoitaa sille laissa säädetyt tehtävät itse, yhteistoiminnassa muiden kuntien kanssa tai hankkimalla ne muilta palveluntuottajilta. Vaikka kunta voi valita palvelujen tuottamistavan, on sillä palveluista järjestämisvastuu. Järjestämisvastuuta sosiaali- ja terveyspalveluista konkretisoi muun muassa laki sosiaali- ja terveydenhuollon suunnittelusta ja valtionavustuksesta (733/1992) 4.3, jonka mukaan kunnan tulee varmistua siitä, että sen palvelusetelillä järjestämät palvelut vastaavat laadultaan sitä tasoa, jota edellytetään kunnalliselta toimijalta. Palvelusetelilain 6.1 :n mukaan asiakkaalla on aina oikeus kieltäytyä ottamasta vastaan palveluseteliä, jolloin kunnan tulee ohjata tämä muilla tavoin järjestettyyn palveluun. Mikäli asiakas ottaa vastaan palvelusetelin, hän saa valita palveluntuottajan kunnan määrittämien palveluntuottajien joukosta. Kun kunta on antanut palvelusetelin, on asiakkaan vastuulla kilpailuttaa palveluntuottajat ja tehdä päätös. Asiakas solmii kuluttajasopimuksen palveluntuottajan kanssa. 14 Vaikka palvelusetelillä ostetun palvelun tuottaa yksityinen palveluntuottaja, on kunnalla päätösvalta palvelusetelin myöntämisestä. Lisäksi kunnalla on järjestämisvastuu palveluista, johon liittyy muun muassa vastuu palvelun laadusta ja sen valvonnasta. Tutkimuksen kannalta olennaista on selvittää, millä tavoin tämä vastuu rajautuu. Kunnan järjestämisvastuun määrittäminen on keskeistä, sillä sen kautta pystytään selvittämään asiakkaan asemaa. Palvelusetelin käyttäjän oikeudellista asemaa tutkittaessa myös yhdenvertaisuuskysymys nousee osaltaan esille. Palveluseteli eroaa muista yksityisesti tuotetuista palveluista siten, että se ei kuulu sosiaali- ja terveydenhuollon asiakasmaksujärjestelmään, vaan asiakkaalta peritään omavastuuosuus palvelusta. Omavastuuosuus voi olla suurempi kuin asiakasmaksu, jonka kunta perii itse tuottamastaan tai ostopalveluna hankkimastaan vastaavasta palvelusta. 15 Palvelusetelilain 7.1 määrittää kuitenkin maksun kohtuullisuudesta. Miten maksun kohtuul- 14 Uotinen 2009 s Huhtanen 2012 s. 98 5
18 lisuus varmistetaan? Ovatko kuntalaiset yhdenvertaisessa asemassa toisiinsa nähden palvelusetelin omavastuuosuuden suhteen? Asiakkaan asemaan vaikuttaa palveluntuottajan ja asiakkaan tekemä sopimussuhde. Muiden tavanomaisten oikeusturvakeinojen lisäksi asiakas voi saattaa erimielisyydet palveluntuottajan kanssa kuluttajariitalautakunnan käsiteltäväksi. 16 Huomioitavaa on, että kuluttajariitalautakunta ei ole käytettävissä muissa palveluntuottamismuodoissa. 17 Onko palvelusetelin käyttäjän oikeudellinen asema tässä suhteessa parempi kuin esimerkiksi kunnan itse tuottamissa palveluissa? Millä tavoin asiakkaan ja palveluntuottajan tekemä sopimus vaikuttaa asiakkaan oikeusasemaan? Palveluseteliä koskevassa hallituksen esityksessä 20/2009 todetaan, että palvelusetelin asiakkaan asemaan kohdistuvat vaikutukset vaihtelevat kunnittain ja ovat kuntakohtaisia. Näin siksi, että kunta saa itsehallintonsa nojalla päättää muun muassa ottaako se käyttöön tulosidonnaisen vai tasasuuruisen palvelusetelin. Kunta myös päättää ylipäätään siitä, ottako se palveluseteliä käyttöön ja jos, niin missä palveluissa. Kunnissa lähtökohtana tulisi olla asiakkaiden tasapuolinen ja oikeudenmukainen kohtelu. Palveluissa käytettävä valinnanvapauden tarjoaminen on näiltä osin nähty yhdenvertaisuusperiaatteen toteuttamisen muotona. 18 Kunnalla on paljon liikkumavaraa päättäessään palvelusetelin käyttöönotosta ja siitä kenelle se palveluseteliä tarjoaa. Kiintoisaa on, millä perusteilla kunta päättää tarjota palveluseteliä asiakkaalle ja millä edellytyksillä asiakkaalla on kykyä tehdä päätöksiä palveluntarjoajan suhteen. Tutkimuskysymykset ovat 1. Mitä oikeudellisia vaikutuksia palvelusetelillä on asiakkaan asemaan erityisesti kotipalveluissa? Pääkysymys vastaa tutkimuksen ydinajatukseen. Tutkimuksen tehtävänä on selvittää, mitä oikeudellisia vaikutuksia asiakkaaseen kohdistuu tämän valitessa palveluseteli 16 HE 90/2010 s Huhtanen 2012 s HE 20/2009 s. 20 6
19 palveluntuotantotavaksi. Asiakas saa vapauden valita palveluntuottajan, mutta toisaalta asiakas tekee sopimuksen palveluntuottajan kanssa, jolloin sopimussuhteeseen sovelletaan kuluttajaoikeutta. Tarkasteluun on otettu erityisesti kotipalvelut. Sama lainsäädäntö ja oikeusperiaatteet vallitsevat kuitenkin muissakin palvelusetelillä tuotetuissa palveluissa. Kotipalvelut ovat suhteellisen laaja kokonaisuus, jolla on laaja käyttäjäkunta. Kunnissa palveluseteliä käytetään nimenomaan eniten kotipalveluissa. 2. Mikä on kunnan vastuu suhteessa palvelusetelin käyttäjään? Koska kotipalvelut ovat kunnalle lainsäädännöllä annettu tehtävä, on kunnalla palvelusta järjestämisvastuu. Kunnan järjestämisvastuuta tarkastellaan tutkimuksen läpi ja havainnollistetaan sen vaikutusta palvelusetelin käyttäjään. Toisaalta tarkastelun kohteena on se, mistä asioista kunnalla ei mahdollisesti ole vastuuta, mikäli asiakas valitsee palvelusetelin palveluntuotantotavaksi. Havainnollistaminen tehdään vertaamalla kunnan vastuuta kunnan itse tuottamiin palveluihin sekä ostopalveluihin. Tutkimuksella pyritään avaamaan rajapintaa, joka on yksityisen ja julkisen välillä käytettäessä palveluseteliä julkisen palveluntuotannon muotona. 3. Mikä on palvelusetelin käyttäjän oikeusturva? Oikeusturvakysymykset puolestaan ovat vahvasti sidoksissa tutkimuksen pääkysymykseen koskien asiakkaan oikeudellista asemaa. Oikeusturvakysymykset ovat kytköksissä kunnan vastuuseen asiakkaasta. Miten toimitaan, kun palvelusetelillä tuotettu palvelu ei vastaakaan sitä, mitä sovittiin tai palveluntuottaja ei täytä niitä velvoitteita, joita tälle on asetettu? Mikä on palvelusetelin käyttäjän oikeusturva ja kenen puoleen asiakkaan tulee kääntyä palvelun ollessa virheellinen? Tutkimukselle automaattisen rajauksen luo käyttäjälähtöinen näkökulma, jossa palveluseteliä tutkitaan asiakkaan asemasta käsin. Tarkasteluun otetaan käyttäjän asemaa koskevat sääntelyaukot sekä asemaa mahdollisesti rajaavat ja heikentävät tekijät. Toisaalta tarkastelun keskiössä ovat myös asemaan vaikuttavat positiiviset tekijät suhteessa muihin palvelujen tuottamismuotoihin. Tutkimuksen ulkopuolelle jää palvelusetelimallin kokonaisvaltainen prosessu- 7
20 aalinen tutkiminen. Toki tutkimuskysymykset sinänsä edellyttävät, että palvelusetelimallin pääpiirteet käydään läpi. Ulkopuolelle jää palveluntuottajan näkökulman tarkastelu. Palveluntuottajan asemaa sivutaan niissä kohdin, kun se on tarpeen käyttäjän aseman määrittämiseksi. Sama koskee kunnan asemaa julkisen vallan käyttäjänä. Kunnan asema erityisesti palvelujen järjestämisvastuun näkökulmasta on olennainen osa tutkimuksen sisältöä. Kunnan järjestämisvastuuta tarkastellaan kuitenkin vain niiltä osin kuin se on tarpeen käyttäjän aseman selvittämiseksi. Kotihoidon palveluista esille nostetaan vain kotipalvelut eli sosiaalihuoltolain 20 :n määrittämät asumiseen, henkilökohtaiseen hoivaan ja huolenpitoon sekä muuhun tavanomaiseen elämään kuuluvien tehtävien ja toimintojen suorittamista tai niissä avustamista koskevat palvelut. Kotipalvelut kattavat tässä tutkimuksessa kodinhoitoavun ja tukipalvelut. Koska kotihoidon palveluista esille nostetaan vain kotipalvelut, kotisairaanhoito jää tutkimuksen ulkopuolelle. Tutkimuksen ulkopuolelle jää näin ollen muut palvelusetelillä mahdollisesti tuotettavat palvelut. Kuitenkin tutkimuksen käsitellessä palvelusetelin asiakkaan oikeudellista asemaa, pätevät palveluseteliä koskevat reunahehdot kaikkiin palveluihin. Yksioikoisesti ei voida sanoa, että tutkimus koskettaisi vain kotipalveluiden asiakkaita, vaan samat asiakaan asemaan vaikuttavat ja liittyvät tekijät koskevat luonnollisesti myös muiden palvelujen palveluseteliä käyttäviä asiakkaita. Toki huomioitava on, että kotipalveluissa palvelusetelin käyttöä rajaa jonkin verran sosiaalihuoltolain säädökset. Näihin perehdytään tutkimuksessa tarkemmin. 1.4 Tutkimusmenetelmät Tämän tutkimuksen tutkimusmenetelmä on oikeusdogmaattinen eli lainopillinen. Oikeustieteen ja lainopillisen tutkimuksen tehtävänä on tulkita ja systematisoida säädettyjä lakitekstejä ja oikeuskäytäntöä. Systematisointi ja tulkinta eivät kuitenkaan tapahdu samalla tavoin kuin lainsäätäjän tai tuomioistuimen tuomarin toiminta vaan siinä pyritään hakemaan mahdollisia oikeudellisia ongelmakohtia Husa Pohjolainen 2008 s. 36 ja Tolonen 2003 s